ITD คว้างานก่อสร้างตกแต่งภายในสถาบันการแพทย์ มูลค่ากว่า 1.20 พันลบ.
ITD คว้างานก่อสร้างตกแต่งภายในสถาบันการแพทย์จักรีนฤบดินทร์ มูลค่ากว่า 1.20 พันลบ.
31 ม.ค. 2560

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ระบุว่า เมื่อวันที่ 12 ม.ค.ที่ผ่านมา บริษัทได้ร่วมลงนามในสัญญาก่อสร้าง กับมหาวิทยาลัยมหิดล (คณะแพทย์ศาสตร์โรงพยาบาลรามาธิบดี) เพื่อดำเนินการก่อสร้างโครงการงานตกแต่งภายในสถาบันการแพทย์จักรีนฤบดินทร์ อ.บางพลี จ.สมุทรปราการ มูลค่างานราว 1.20 พันล้านบาท ซึ่งรวมภาษีมูลค่าเพิ่ม มีระยะเวลาก่อสร้าง 510 วัน
สำหรับลักษณะของงานก่อสร้าง ประกอบด้วย งานตกแต่งภายใน ของอาคารโรงพยาบาลและอาคารบริวาร ได้แก่ งานระบบวิศวกรรมที่เกี่ยวข้อง ,งานพื้น ,ผนัง ,ฝ้า,งานเฟอร์นิเจอร์ติดตาย ,งานป้าย ,งานม่าน ตลอดจนงานครุภัณฑ์จัดซื้อ ประกอบด้วย งานเฟอร์นิเจอร์ลอยตัว และงานเฟอร์นิเจอร์สำนักงาน รวมถึงยังได้งานป้ายภายนอกอาคาร งานห้องตัวอย่าง งานป้องกันความเสียหายภายในอาคาร และงานปรับปรุงลิฟต์ด้วย